CELEX: 32001D0524
Language: el
Date: 2001-06-28 00:00:00
Title: 2001/524/ΕΚ: Απόφαση της Επιτροπής, της 28ης Ιουνίου 2001, σχετικά με τη δημοσίευση των στοιχείων αναφοράς των προτύπων ΕΝ 13428:2000, ΕΝ 13429:2000, ΕΝ 13430:2000, ΕΝ 13431:2000 και ΕΝ 13432:2000 στην Επίσημη Εφημερίδα των Ευρωπαϊκών Κοινοτήτων στο πλαίσιο της εφαρμογής της οδηγίας 94/62/ΕΚ για τις συσκευασίες και τα απορρίμματα συσκευασίας (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 1681]

Avis juridique important

|

32001D0524

2001/524/ΕΚ: Απόφαση της Επιτροπής, της 28ης Ιουνίου 2001, σχετικά με τη δημοσίευση των στοιχείων αναφοράς των προτύπων ΕΝ 13428:2000, ΕΝ 13429:2000, ΕΝ 13430:2000, ΕΝ 13431:2000 και ΕΝ 13432:2000 στην Επίσημη Εφημερίδα των Ευρωπαϊκών Κοινοτήτων στο πλαίσιο της εφαρμογής της οδηγίας 94/62/ΕΚ για τις συσκευασίες και τα απορρίμματα συσκευασίας (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 1681]  

Επίσημη Εφημερίδα αριθ. L 190 της 12/07/2001 σ. 0021 - 0023

Απόφαση της Επιτροπήςτης 28ης Ιουνίου 2001σχετικά με τη δημοσίευση των στοιχείων αναφοράς των προτύπων ΕΝ 13428:2000, ΕΝ 13429:2000, ΕΝ 13430:2000, ΕΝ 13431:2000 και ΕΝ 13432:2000 στην Επίσημη Εφημερίδα των Ευρωπαϊκών Κοινοτήτων στο πλαίσιο της εφαρμογής της οδηγίας 94/62/ΕΚ για τις συσκευασίες και τα απορρίμματα συσκευασίας[κοινοποιηθείσα υπό τον αριθμό Ε(2001) 1681](Κείμενο που παρουσιάζει ενδιαφέρον για τον ΕΟΧ)(2001/524/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 94/62/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τις συσκευασίες και τα απορρίμματα συσκευασίας(1), και ιδίως το άρθρο 9 παράγραφος 4 δεύτερο εδάφιο,τη γνώμη της επιτροπής που συγκροτήθηκε δυνάμει του άρθρου 5 της οδηγίας 98/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών(2), όπως τροποποιήθηκε από την οδηγία 98/48/ΕΚ(3),Εκτιμώντας τα ακόλουθα:(1) Στο άρθρο 4 της οδηγίας 94/62/ΕΚ προβλέπεται ότι η Επιτροπή συμβάλλει στην προώθηση της πρόληψης της δημιουργίας απορριμμάτων συσκευασιών, ενθαρρύνοντας την ανάπτυξη κατάλληλων ευρωπαϊκών προτύπων.(2) Στο άρθρο 10 της οδηγίας 94/62/ΕΚ αναφέρεται ότι η Επιτροπή προωθεί, όπου χρειάζεται, την κατάρτιση ευρωπαϊκών προτύπων τα οποία αφορούν τις βασικές απαιτήσεις που αναφέρονται στο παράρτημα ΙΙ της οδηγίας αυτής.(3) Όταν μια συσκευασία κατασκευάζεται για ένα συγκεκριμένο προϊόν σύμφωνα με ένα εναρμονισμένο πρότυπο του οποίου τα στοιχεία αναφοράς έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων, η συσκευασία αυτή θεωρείται ότι πληροί τις βασικές απαιτήσεις της οδηγίας 94/62/ΕΚ, τις οποίες καλύπτει το εν λόγω εναρμονισμένο πρότυπο.(4) Στο άρθρο 9 της οδηγίας 94/62/ΕΚ προβλέπεται ότι η Επιτροπή μεριμνά για τη δημοσίευση στην Επίσημη Εφημερίδα των Ευρωπαϊκών Κοινοτήτων των στοιχείων αναφοράς των εναρμονισμένων προτύπων που ανταποκρίνονται στις καθοριζόμενες από την οδηγία βασικές απαιτήσεις.(5) Τα κράτη μέλη οφείλουν να δημοσιεύουν τα στοιχεία αναφοράς των εθνικών προτύπων που ενσωματώνουν τα εναρμονισμένα πρότυπα των οποίων τα στοιχεία αναφοράς έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων.(6) Το 2000, η Ευρωπαϊκή Επιτροπή Τυποποίησης (CEN) ενέκρινε πέντε πρότυπα (ΕΝ 13428:2000, ΕΝ 13429:2000, ΕΝ 13430:2000, ΕΝ 13431:2000 και ΕΝ 13432:2000) κατόπιν εντολής που της ανέθεσε η Επιτροπή στο πλαίσιο της οδηγίας 94/62/ΕΚ, αφού συμβουλεύθηκε την επιτροπή της οδηγίας 98/34/ΕΚ. Τα πρότυπα αυτά υποβλήθηκαν στην Επιτροπή ως εναρμονισμένα πρότυπα.(7) Κατ' εφαρμογή του άρθρου 9 παράγραφος 4 της οδηγίας 94/62/ΕΚ, το Βέλγιο προέβαλε το 2000 επίσημες αντιρρήσεις όσον αφορά τα εναρμονισμένα πρότυπα ΕΝ 13428:2000, ΕΝ 13429:2000, ΕΝ 13430:2000, ΕΝ 13431:2000 και ΕΝ 13432:2000, διευκρινίζοντας ότι θεωρεί ότι τα πρότυπα αυτά δεν ανταποκρίνονται πλήρως στις βασικές απαιτήσεις της εν λόγω οδηγίας.(8) Κατ' εφαρμογή του άρθρου 9 παράγραφος 4 της οδηγίας 94/62/ΕΚ, η Δανία προέβαλε το 2000 επίσημες αντιρρήσεις όσον αφορά τα εναρμονισμένα πρότυπα ΕΝ 13428:2000, ΕΝ 13429:2000, ΕΝ 13430:2000 και ΕΝ 13431:2000, διευκρινίζοντας ότι θεωρεί ότι τα πρότυπα αυτά δεν ανταποκρίνονται πλήρως στις βασικές απαιτήσεις της εν λόγω οδηγίας.(9) Η Επιτροπή, αφού συμβουλεύθηκε την επιτροπή που δημιουργήθηκε δυνάμει της οδηγίας 98/34/ΕΚ και αφού εξέτασε το εναρμονισμένο πρότυπο ΕΝ 13428:2000, δεν είναι σε θέση να αποφανθεί ότι το πρότυπο αυτό δεν ανταποκρίνεται πλήρως στις βασικές απαιτήσεις της οδηγίας 94/62/ΕΚ, με εξαίρεση τις απαιτήσεις του παραρτήματος ΙΙ σημείο 1 τρίτη περίπτωση. Κατά συνέπεια, το ανωτέρω εναρμονισμένο πρότυπο πρέπει να δημοσιευθεί στην Επίσημη Εφημερίδα των Ευρωπαϊκών Κοινοτήτων με την προειδοποίηση ότι δεν καλύπτει τις απαιτήσεις που προβλέπονται στην προαναφερόμενη περίπτωση.(10) Η Επιτροπή, αφού συμβουλεύθηκε την επιτροπή που δημιουργήθηκε δυνάμει της οδηγίας 98/34/ΕΚ και αφού εξέτασε το εναρμονισμένο πρότυπο ΕΝ 13429:2000, διαπίστωσε ότι το πρότυπο αυτό δεν ανταποκρίνεται πλήρως στις βασικές απαιτήσεις της οδηγίας 94/62/ΕΚ όπως καθορίζονται στο παράρτημα ΙΙ σημείο 2 της οδηγίας. Συγκεκριμένα, το πρότυπο αυτό δεν καλύπτει την απαίτηση της εντολής για έναν ελάχιστο αριθμό διακινήσεων ή επαναλαμβανόμενων χρήσεων υπό κανονικά προβλέψιμες συνθήκες χρήσης, συμπεριλαμβανομένης της ανάπτυξης μεθόδου δοκιμής που να επιτρέπει την επαλήθευση του ελάχιστου αυτού αριθμού διακινήσεων ή επαναλαμβανόμενων χρήσεων. Ως εκ τούτου, το ανωτέρω εναρμονισμένο πρότυπο δεν πρέπει να δημοσιευθεί στην Επίσημη Εφημερίδα των Ευρωπαϊκών Κοινοτήτων.(11) Η Επιτροπή, αφού συμβουλεύθηκε την επιτροπή που δημιουργήθηκε δυνάμει της οδηγίας 98/34/ΕΚ και αφού εξέτασε το εναρμονισμένο πρότυπο ΕΝ 13430:2000, διαπίστωσε ότι το πρότυπο αυτό δεν ανταποκρίνεται πλήρως στις βασικές απαιτήσεις της οδηγίας 94/62/ΕΚ όπως καθορίζονται στο παράρτημα ΙΙ σημείο 3 στοιχείο α) της οδηγίας. Συγκεκριμένα, το πρότυπο αυτό δεν καλύπτει τις βασικές απαιτήσεις σύμφωνα με τις οποίες οι συσκευασίες που θεωρούνται ανακυκλώσιμες πρέπει να κατασκευάζοντα κατά τρόπο που να επιτρέπουν την ανακύκλωση ορισμένου ποσοστού κατά βάρος των υλικών που χρησιμοποιούνται, ανάλογα με τον τύπο του υλικού που αποτελεί τη συσκευασία. Πέραν τούτου, δεν καλύπτει ούτε την απαίτηση της εντολής βάσει της οποίας επιτρέπεται να λαμβάνεται αντικειμενικά υπόψη η χρησιμοποίηση ουσιών ή υλικών δυνάμενων να δημιουργήσουν προβλήματα για τη συλλογή και τη διαλογή που προηγούνται της ανακύκλωσης καθώς και για την ίδια τη διαδικασία της ανακύκλωσης και για τα ανακυκλωμένα προϊόντα. Κατά συνέπεια, το ανωτέρω εναρμονισμένο πρότυπο δεν πρέπει να δημοσιευθεί στην Επίσημη Εφημερίδα των Ευρωπαϊκών Κοινοτήτων.(12) Η Επιτροπή, αφού συμβουλεύθηκε την επιτροπή που δημιουργήθηκε δυνάμει της οδηγίας 98/34/ΕΚ και αφού εξέτασε το εναρμονισμένο πρότυπο ΕΝ 13431:2000, διαπίστωσε ότι το πρότύπο αυτό δεν ανταποκρίνεται πλήρως στις βασικές απαιτήσεις της οδηγίας όπως καθορίζονται στο παράρτημα ΙΙ σημείο 3 στοιχείο β) της οδηγίας 94/62/ΕΚ, για μια ελάχιστη κατώτατη θερμογόνο τιμή που να επιτρέπει βελτιστοποίηση της ανάκτησης ενέργειας. Πέραν τούτου, το πρότυπο αυτό δεν καλύπτει την απαίτηση της εντολής βάσει της οποίας επιτρέπεται να λαμβάνεται αντικειμενικά υπόψη η χρησιμοποίηση ουσιών ή υλικών δυνάμενων να δημιουργήσουν προβλήματα για την συλλογή και τη διαλογή που προηγούνται της ανάκτησης ενέργειας, καθώς και για την ίδια διαδικασία της ανάκτησης ενέργειας. Κατά συνέπεια, το ανωτέρω εναρμονισμένο πρότυπο δεν πρέπει να δημοσιευθεί στην Επίσημη Εφημερίδα των Ευρωπαϊκών Κοινοτήτων.(13) Η Επιτροπή, αφού συμβουλεύθηκε την επιτροπή που δημιουργήθηκε δυνάμει της οδηγίας 98/34/ΕΚ και αφού εξέτασε το εναρμονισμένο πρότυπο ΕΝ 13432:2000, δεν είναι σε θέση να αποφανθεί ότι το πρότυπο αυτό δεν ανταποκρίνεται πλήρως στις βασικές απαιτήσεις της οδηγίας που καθορίζονται στο παράρτημα ΙΙ σημείο 3 στοιχεία γ) και δ). Ω εκ τούτου, το ανωτέρω εναρμονισμένο πρότυπο πρέπει να δημοσιευθεί στην Επίσημη Εφημερίδα των Ευρωπαϊκών Κοινοτήτων.(14) Η Επιτροπή καλεί την CEN να συνεχίσει πάραυτα τις εργασίες της για τη βελτίωση των προτύπων που, είτε εν μέρει είτε στο σύνολό τους, δεν ανταποκρίνονται πλήρως στις βασικές απαιτήσεις της οδηγίας,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Τα στοιχεία αναφοράς του εναρμονισμένου προτύπου ΕΝ 13428:2000 δημοσιεύονται στην Επίσημη Εφημερίδα των Ευρωπαϊκών Κοινοτήτων όπως εμφαίνεται στο παράρτημα και με την ακόλουθη προειδοποίηση: "Εφιστάται η προσοχή όσων χρησιμοποιούν το εναρμονισμένο πρότυπο ΕΝ 13428:2000 στο ότι το πρότυπο αυτό δεν καλύπτει τις βασικές απαιτήσεις της οδηγίας 94/62/ΕΚ που καθορίζονται στο παράρτημα ΙΙ σημείο 1 τρίτη περίπτωση της οδηγίας αυτής."Όταν τα κράτη μέλη δημοσιεύουν τα στοιχεία αναφοράς του εθνικού προτύπου που ενσωματώνει το εναρμονισμένο πρότυπο ΕΝ 13428:2000, συνοδεύουν τη δημοσίευση αυτή με την προειδοποίηση που προβλέπεται στο πρώτο εδάφιο.Άρθρο 2Τα στοιχεία αναφοράς των εναρμονισμένων προτύπων ΕΝ 13429:2000, ΕΝ 13430:2000 και ΕΝ 13431:2000 δεν δημοσιεύονται στην Επίσημη Εφημερίδα των Ευρωπαϊκών Κοινοτήτων.Άρθρο 3Τα στοιχεία αναφοράς του εναρμονισμένου προτύπου ΕΝ 13432:2000 δημοσιεύονται στην Επίσημη Εφημερίδα των Ευρωπαϊκών Κοινοτήτων όπως εμφαίνεται στο παράρτημα.Άρθρο 4Η παρούσα απόφαση απευθύνεται στα κράτη μέλη.Βρυξέλλες, 28 Ιουνίου 2001.Για την ΕπιτροπήMargot WallströmΜέλος της Επιτροπής(1) ΕΕ L 365 της 31.12.1994, σ. 10.(2) ΕΕ L 204 της 21.7.1998, σ. 37.(3) ΕΕ L 217 της 5.8.1998, σ. 18.ΠΑΡΑΡΤΗΜΑΔημοσίευση των στοιχείων αναφοράς των εναρμονισμένων προτύπων κατ' εφαρμογή της οδηγίας 94/62/ΕΚ για τις συσκευασίες και τα απορρίμματα συσκευασίας>ΘΕΣΗ ΠΙΝΑΚΑ>Προειδοποίηση:Εφιστάται η προσοχή όσων χρησιμοποιούν το εναρμονισμένο πρότυπο ΕΝ 13428:2000 στο ότι το πρότυπο αυτό δεν καλύπτει τις βασικές απαιτήσεις της οδηγίας 94/62/ΕΚ που καθορίζονται στο παράρτημα ΙΙ σημείο 1 τρίτη περίπτωση της οδηγίας αυτής.>ΘΕΣΗ ΠΙΝΑΚΑ>Προειδοποίηση:- Πληροφορίες σχετικά με τα διαθέσιμα πρότυπα που μπορούν να ληφθούν είτε από τους ευρωπαϊκούς οργανισμούς τυποποίησης, είτε από τους εθνικούς οργανισμούς τυποποίησης, κατάλογος των οποίων παρατίθεται στο παράρτημα της οδηγίας 98/34/ΕΚ όπως τροποποιήθηκε από την οδηγία 98/48/ΕΚ.- Η δημοσίευση των στοιχείων αναφοράς στην Επίσημη Εφημερίδα των Ευρωπαϊκών Κοινοτήτων δεν σημαίνει ότι τα πρότυπα διατίθενται σε όλες τις κοινοτικές γλώσσες.Η Επιτροπή εξασφαλίζει την επικαιροποίηση του παρόντος κανονισμού.